VS001536
Datum: 2001-03-21T01:00:00.000+01:00
datum_sodbe_i_stopnje: 2003-05-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: srednje hudi primeri
odskodnina: 3.800.000,00 SIT
opombe: II Ips 4/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Zaradi večletnega dela (13 let), pri katerem je bil izpostavljen azbestnemu prahu, je zbolel za poklicno bolezen plaki parietalne plevre.

Poškodba

Poklicna bolezen pod diagnozo začetna azbestoza - plevralni plaki s prisotnostjo azbesta. Gre za začetne spremembe na plevri, ko kakršnokoli zdravljenje še ni potrebno.

Telesne bolečine

1.300.000,00 SIT Občasne bolečine v hrbtu med lopaticama, pri čemer pa ne gre za hude bolečine.

#### Ambulantno zdravljenje

Oškodovanec je opravil več preiskav pri splošnem zdravniku, zdravniku medicine dela, pulmologu v osnovnem zdravstvenem varstvu in v Bolnišnici Golnik.

#### Nevšečnosti med zdravljenjem

Narejen mu je bil klinični pregled z anamnezo, rentgensko slikanje pljuč, računalniška tomografija prsnega koša z visoko ločljivostjo ter preiskave pljučne funkcije (spirometrija, pletizmografija in difuzijska kapaciteta za ogljikov monoksid). Tudi v bodoče bo potrebno rentgensko slikanje, CT preiskave in eventuelne druge preiskave pljučne funkcije, saj mora opravljati redne kontrolne preglede zaradi morebitnega razvoja katere od drugih z azbestom sproženih bolezni. Oškodovanec zaenkrat ne potrebuje drugega zdravljenja, saj je njegovo stanje zaenkrat stabilno.

## Strah

1.500.000,00 SIT Oškodovanec trpi strah, saj je zbolel za neozdravljivo boleznijo, ki je kronična in lahko le napreduje. Ta strah predstavlja poseg v njegovo duševno ravnovesje, ki je zaradi strahu porušeno in bo tako tudi v bodoče. Pri odmeri odškodnine za strah je sodišče upoštevalo še, da je njegovo stanje stabilno in da se že tri leta ne spreminja oziroma ne slabša.

## Zmanjšanje življenjske aktivnosti

1.000.000,00 SIT Osnovne življenjske aktivnosti oškodovanca so minimalno zmanjšane. Izvedenec glede na normalen klinični pregled oškodovanca, minimalne spremembe na rtg slikah in na računalniški tomografiji prsnega koša, ob normalni pljučni funkciji ni ugotovil zmanjšanja splošnih življenjskih aktivnosti oškodovanca. Vendar pa se oškodovanec več ne ukvarja s športom in rekreacijo (igranje košarke, nogometa, kolesarjenje, smučanje, hoja v hribe) tako kot prej preden je zbolel, saj ga je strah, da ne bi prišlo do poslabšanja zdravja, kajti odsvetovani so mu bili večji telesni napori.

---

ZOR člen 200, 203